b'\n_START_ARTICLE_\nPen\xc5\xbeinska elektrarna na plimovanje\n_START_PARAGRAPH_\nPen\xc5\xbeinska elektrarna na plimovanje (rusko: \xd0\x9f\xd0\xb5\xcc\x81\xd0\xbd\xd0\xb6\xd0\xb8\xd0\xbd\xd1\x81\xd0\xba\xd0\xb0\xd1\x8f \xd0\xbf\xd1\x80\xd0\xb8\xd0\xbb\xd0\xb8\xcc\x81\xd0\xb2\xd0\xbd\xd0\xb0\xd1\x8f \xd1\x8d\xd0\xbb\xd0\xb5\xd0\xba\xd1\x82\xd1\x80\xd0\xbe\xd1\x81\xd1\x82\xd0\xb0\xcc\x81\xd0\xbd\xd1\x86\xd0\xb8\xd1\x8f - Pen\xc5\xbeinskaja Prilivnaja Elektrostanica) je predlagana elektrarna na plimovanje v Pen\xc5\xbeinskem zalivu (zgornji del \xc5\xa0elikovega zaliva), ki se nahaja na severnovzhodnem delu Ohotskega morja. Bibavica je na tem podro\xc4\x8dju zelo velika, zato je bilo v preteklosti ve\xc4\x8d predlogov za izgradnjo elektrarne. Predlagajo celo izgradnjo 87 GW elektrarne, kar bi bila dale\xc4\x8d najve\xc4\x8dja elektrarna na svetu, skoraj \xc5\xa1tirikrat ve\xc4\x8dja od trenunto najve\xc4\x8dje (Jez Treh sotesk, 22,5 GW). Na leto bi proizvedla 200 TWh, dvakrat ve\xc4\x8d od kitajske elektrarne. Kapacitivni faktor bi bil sorazmerno nizek 0,20\xe2\x80\x930,25 (torej bi povpre\xc4\x8dno delovala z mo\xc4\x8djo okrog 20 GW)._NEWLINE_Bibavica je v tem zalivu 9 m visoka, dose\xc5\xbee tudi 12,9 m v primeru poravnave Sonca in Lune, najve\xc4\x8dje plimovanje v Pacifiku. Povr\xc5\xa1ina zaliva je 20.530\xc2\xa0km\xc2\xb2. Pretok vode v enem dnevu je 360\xe2\x80\x93530\xc2\xa0km\xc2\xb3 (86\xe2\x80\x93130 kubi\xc4\x8dnih milj). To je 20\xe2\x80\x9330-krat ve\xc4\x8d kot Amazonka, najve\xc4\x8dja reka na svetu. Predlagana sta dva projekta: prvi bi uporabil celotno obmo\xc4\x8dje, drugi bi bil manj\xc5\xa1i in bi uporabil zgornji del, kjer je ve\xc4\x8dje plimovanje, vendar bi bila kapaciteta manj\xc5\xa1a \xe2\x80\x93 21,4 GW._NEWLINE_Regija je redko poseljena, zato bi se ogromna koli\xc4\x8dina elektrike lahko uporabila v industrijske namene, npr. pridobivanje aluminija iz glinice ali pa proizvodnja vodika. Lahko pa bi zgradili zelo dolge visokonapetostne vodnike.'